|  |  |
| --- | --- |
|  | **Institutt for fysikk og teknologi**  Deres ref.:  Vår ref.:  Dato: 04.09.2013 |
|  | |
|  | |

**AVTALE**

**om utføring av prosjektoppgave/masteroppgave (oppgave) i samarbeid med bedrift/ekstern virksomhet (bedrift)**

Partene har ansvar for å klarere eventuelle immaterielle rettigheter som tredjeperson (som ikke er part i avtalen) kan ha til prosjektbakgrunn før bruk i forbindelse med oppgaven.

Avtale mellom

|  |  |
| --- | --- |
|  |  |

Student Født

|  |
| --- |
|  |

Ansvarlig veileder ved Universitetet i Tromsø – Norges arktiske universitetet (UiT)

|  |
| --- |
|  |

Bedrift/ekstern virksomhet

Og

|  |
| --- |
|  |

UiT v/ instituttleder selv, Institutt for …

om bruk og utnyttelse av resultater fra prosjektoppgave/masteroppgave.

# **Utførelse av oppgave**

Studenten skal utføre

Sett kryss Antall studiepoeng Emnekode

|  |  |  |  |
| --- | --- | --- | --- |
| prosjektoppgave |  |  |  |
| bacheloroppgave |  |  |  |
| masteroppgave |  |  |  |

i samarbeid med

|  |  |
| --- | --- |
| bedrift/ekstern virksomhet: |  |

i tidsrommet

|  |  |
| --- | --- |
| startdato: | sluttdato: |

Oppgavens arbeidstittel er:

|  |
| --- |
|  |

Forbruksmateriell, utstyr og lab tjenester nødvendig for gjennomføring av oppgaven dekkes av:

|  |
| --- |
|  |

Oppgaven utføres ved:

|  |  |
| --- | --- |
| Fakultet for naturvitenskap og teknologi | Institutt for … |

Studenten har sitt daglige tilholdssted ved:

|  |
| --- |
|  |

Ansvarlig veileder ved UiT har det overordnede faglige ansvaret for utforming og godkjenning av prosjektbeskrivelsen.

# **Bedriftens plikter**

Bedriften skal stille med en kontaktperson som har nødvendig faglig veiledningskompetanse på minimum masternivå og gi studenten tilstrekkelig veiledning i samarbeid med veileder ved UiT. Bedriftens kontaktperson er:

|  |
| --- |
|  |

Formålet med oppgaven er studentarbeid. Oppgaven utføres som ledd i studiet og studenten har ikke krav på lønn eller liknende godtgjørelse fra bedriften. Bedriften skal dekke følgende utgifter knyttet til utførelse av oppgaven:

|  |
| --- |
|  |

# **Partenes rettigheter**

Med «immaterielle rettigheter» menes her ethvert element, resultat – uavhengig av form og format – som er eller kan være gjenstand for immaterialrettslig beskyttelse, inkludert men ikke begrenset til bestemmelser om opphavsrett, patent, design, varemerker, kjennetegn, forretningshemmeligheter, produktetterligningsvern, integrerte kretser, know-how eller liknende. Immaterielle rettigheter inkluderer også enhver søknad, registrering, forlengelse eller fornyelsessøknad eller tilsvarende prosess relatert til forannevnte.

## **Studenten**

Studenten har opphavsrett til oppgaven. Alle immaterielle rettigheter til resultater av oppgaven skapt av studenten alene gjennom oppgavearbeidet, eies av studenten med de reservasjoner som følger av dette punkt 3, samt punkt 4 nedenfor.

Studenten har fri rett til senere å gjenbruke generell kunnskap og erfaringer som tilegnes under arbeidet med prosjektoppgaven/bacheloroppgaven/masteroppgaven, så fremst slik bruk ikke kommer i konflikt med de øvrige bestemmelser i avtalen. Resultatene av oppgaven kan imidlertid kun gjenbrukes i ikke-kommersiell sammenheng, og kan kun publiseres eller offentliggjøres i tråd med bestemmelsene i punkt 3 c), 4 og 5 nedenfor.

## **Bedriften**

Bedriften forblir eier av de immaterielle rettigheter de besitter før inngåelse av denne avtalen og i fremtiden. Studenten gis ingen rett til utnyttelse av bedriftens immaterielle rettigheter enn det som er strengt nødvendig for å gjennomføre, herunder skrive og levere, oppgaven.

Bedriften gis fri rett til å benytte resultatene av oppgaven i egen virksomhet. Dette inkluderer retten til å bruke, endre, videreutvikle, distribuere, viderelisensiere, og på annet vis kommersielt utnytte resultatene av oppgaven slik det faller seg naturlig for bedriften. Ved enhver utnyttelse av resultatene av oppgaven skal bedriften sørge for at studenten krediteres.

Dersom verdien av bruken av resultatene av oppgaven er betydelig, med dette menes i denne avtale at verdien overstiger NOK 100.000, er studenten berettiget til et rimelig vederlag.

Arbeidstakeroppfinnelsesloven § 7 gis anvendelse på vederlagsberegningen. Denne vederlagsretten gjelder også for ikke-patenterbare resultater. Fristbestemmelsene i § 7 gis tilsvarende anvendelse.

## **UiT**

De innleverte eksemplarer/filer av oppgaven med vedlegg, som er nødvendig for sensur og arkivering ved UiT, tilhører UiT. UiT får en vederlagsfri bruksrett til resultatene av oppgaven, inkludert vedlegg til denne, og kan benytte dette til undervisnings- og forskningsformål, herunder videreutvikling av forskningen som er utført gjennom oppgaven, med de eventuelle begrensninger som fremgår i punkt 4 og 5.

# **Unntatt offentliggjøring**

UiTs forskrift for eksamener § 15 slår fast at mastergradsoppgaver eller tilsvarende i utgangspunktet er offentlige. Fakultetene kan imidlertid unnta hele eller deler av oppgaver fra offentligheten i inntil fem år dersom det foreligger tungtveiende grunner. I særlige tilfeller kan en oppgave unntas for en lengre periode

Søknad om unntatt offentliggjøring avgjøres av det aktuelle institutt på vegne av fakultetet. Søknad kan sendes i forkant av signering av denne avtalen, eller i forkant av innlevering av den aktuelle oppgaven.

|  |  |
| --- | --- |
| Søker ikke om unntatt offentliggjøring på dette tidspunkt |  |
| Søknad om offentliggjøring behandlet av institutt og innvilget med X antall år (kopi av vedtak må legges ved denne avtalen) |  |

Eventuell innvilget unntatt offentliggjøring er begrunnet ut fra følgende:

|  |
| --- |
|  |

De delene av oppgaven som ikke er undergitt unntatt offentliggjøring, kan publiseres i UiTs institusjonelle arkiv.

Selv om oppgaven er undergitt unntatt offentliggjøring, skal bedriften legge til rette for at studenten kan benytte hele eller deler av oppgaven i forbindelse med jobbsøknader, samt videreføring i et doktorgradsarbeid.

# **Generelt**

Denne avtalen skal ha gyldighet foran andre avtaler som er eller blir opprettet mellom to av partene som nevnt ovenfor. Dersom student og bedrift inngår avtale om konfidensialitet om det studenten får kjennskap til i bedriften, skal inngått konfidensialitetsavtale vedlegges denne avtalen. Supplerende punkter kan legges til denne avtalen, såfremt det ikke svekker studentens rettigheter etter denne avtalen.

Partene er enige om at veileder ikke skal ha tilgang til konfidensiell informasjon med mindre slik tilgang er absolutt nødvendig for gjennomføring av veileder sin rolle ved utførelsen av oppgaven, eller følger av lov eller forskrift.

Den som sensurerer oppgaver vil ha taushetsplikt etter forvaltningsloven § 13 for opplysninger om tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår, dvs. “forretningshemmeligheter”. Taushetsplikten vil gjelde både for intern sensor ved UiT og den som oppnevnes som ekstern sensor.

Sensorene vil også ha taushetsplikt for opplysninger om “noens personlige forhold” etter samme bestemmelse i Forvaltningsloven hvis det er følsomme opplysninger som kan identifisere personer.

Instituttene plikter å informere både interne- og eksterne sensorer om den pålagte taushetsplikten som beskrevet ovenfor.

Eventuell uenighet som måtte oppstå som følge av, eller relatert til denne avtalen, skal søkes løst ved forhandlinger. Dersom partene ikke kommer til enighet, er partene enig om at tvisten avgjøres ved de ordinære domstoler med Nord-Troms Tingrett som verneting.

Denne avtale er underskrevet i 4 – fire – eksemplarer hvor partene skal ha hvert sitt eksemplar. Avtalen er gyldig når den er godkjent og underskrevet av UiT ved instituttleder.

|  |
| --- |
|  |

Sted og dato student

|  |
| --- |
|  |

Sted og dato ansvarlig veileder ved UiT

|  |
| --- |
|  |

Sted og dato for bedriften (stempel og signatur)

|  |
| --- |
|  |

Sted og dato UiT v/ instituttleder